**PROIECTUL DECIZIE ETAPEI DE ÎNCADRARE**

Nr. 1773 din 19.04.2017

Ca urmare a solicitării de emitere a acordului de mediu adresate de Tecucianu Mihai Andrei, cu domiciliul în Mihăilești, sat Novaci, str. Baba Novac, nr. 226, jud. Giurgiu, înregistrată la A.P.M. Giurgiu cu nr. 1773 din 02.03.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.02.2017, că proiectul “Amenajare teren cu aducere la cota O”, propus a se realiza în Mihăilești, dosar cadastral 3279, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 1d);

1. **Caracteristicile proiectului**

* Proiectul constă în amenajarea unui teren cu suprafața de 4330 mp și o diferență de nivel de 7,00 m (fără a face exploatare agregate minerale), datorită denivelărilor forte mari, în vederea redării în circuitul agricol (cultivării viței de vie);
* Accesul la proiectul propus se va face din DN și în continuare pe drum execuție;
* Utilajele cu care se vor executa excavațíile sunt închiriate (buldozer și basculantă);
* Se va face nivelarea pământului prin aducerea din zona cea mai înaltă a pământului în zona cu cota cea mai joasă; în cazul unui surplus de pământ rezultat acesta va fi transportat cu basculanta spre zone inundabile indicate de către primărie;
* Nu se va folosi apa în procesul de producție; alimentarea cu apă în scop potabil se va realiza din comerț din recipient plastic;
* coordonatele STEREO 70 ale amplasamentului

|  |  |  |
| --- | --- | --- |
| Nr crt. | x | y |
| 1. | 310 780, 614 | 579078, 937 |
| 2. | 310 760, 502 | 579070, 654 |
| 3. | 310 685, 954 | 579 250, 624 |
| 4. | 310693, 637 | 579 259, 345 |
| 5. | 310 703, 529 | 579 265, 030 |

b) proiectul nu se cumulează cu alte proiecte;

c) proiectul nu presupune utilizarea resurselor naturale;

d) evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;

e) proiectul presupune emisii poluante şi zgomot în perioada de realizare a proiectului;

f) proiectul nu presupune risc de accident.

**2. Localizarea proiectului**

2.1. terenul pe care se va amplasa proiectul, teren situat în extravilan conform regimului juridic, proprietate Tecuciani Mihai, iar regimul economic are folosința curți construcții, Mihăilești, DC 3279, jud. Giurgiu, conform certificatul de urbanism nr. 24/28.02.2017;

2.2. în zonă nu există o abundenţă a resurselor naturale şi nu este cazul capacităţii regenerative a acestora;

2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se va amplasa în aria naturală protejată;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane;

-proiectul nu are impact transfrontier;

-mărimea şi complexitatea impactului generate de proiect – impact relativ redus şi local, pe perioada execuţiei proiectului, cât şi după finalizarea acestuia;

-probabilitatea impactului generat de proiect – impact cu probabilitate redusă atât pe parcursul realizării investiţiei, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;

-durata, frecvenţa şi reversibilitatea impactului generate de proiect – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 1773/SAAA/10.03.2017 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul orașului Mihăilești;

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  10.03.2017 | Ziarul „Jurnal Giurgiuvean” din 24.03.2017 şi afişare la sediul Primăriei Mihăilești, în data de 23.03.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;

Pentru evitarea influențelor negative asupra ecosistemelor din zona, se vor lua următoarele măsuri:

* în perimetru nu se vor depozita carburanți;
* alimentarea utilajelor se va face in locuri special amenajate;
* reparațiile la utilaje se vor efectua numai in ateliere de specialitate;
* depozitarea deșeurilor menajere sau de orice altă natură în locuri special amenajate.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* se va umezi pe cât posibil zonele de depozitare provizorie a pământului rezultat din săpături;

Printre masurile de protejare a factorului de mediu aer menționam:

* masuri de reducere a nivelului încărcării atmosferice cu pulberi in suspensie sedimentabile;
* materialele de construcții pulverulente se vor manipula în așa fel încât să se reducă la minim nivelul particulelor ce pot fi antrenate de curenții atmosferici;
* masuri pentru evitarea disipării de pământ si materiale de construcții pe carosabilul drumurilor de acces;
* se interzice depozitarea de pământ excavat sau materiale de construcții în afara amplasamentului obiectivelor și în locuri neautorizate;
* pământul excavat va putea fi folosit pentru reamenajare, restaurarea terenului;
* se vor amenaja suprafețele destinate spatiilor verzi;
* se vor respecta standardele de calitate a aerului ambiental, in orice condiții atmosferice;
* sa se folosească numai utilaje si mijloace de transport dotate cu motoare Diesel care nu generează emisii de Pb si care produc foarte puțin monoxid de carbon.
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice;

Măsurile de protecție împotriva zgomotului și vibrațiilor sunt următoarele:

-întreținerea permanentă a drumurilor contribuie la reducerea impactului sonor;

- se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);

- utilizarea de echipamente și autovehicule cu reviziile făcute la zi, astfel încât să se evite pe cât posibil disconfortul creat de zgomotul acestora pe perioada de lucru;

- pentru amplasamentele din vecinatatea zonelor locuite, se recomandă lucrul numai în perioada de zi (6.00 – 22.00), respectându-se perioada de odihnă a localnicilor;

- pentru protecția anti-zgomot, amplasarea unor constructii ale santierului se va face în așa fel încat să constituie ecrane între șantier și localitate;

- depozitarea de materiale utile trebuie realizate în sprijinul constituirii unor ecrane între șantier si zonele locuite.

* ***Protecţia biodiversităţii***

Antreprenorul va delimita zona de lucru pentru a preveni/minimiza distrugerea suprafețelor vegetale;

- stabilirea unui plan de măsuri de intervenție în caz de poluări accidentale și asigurarea mijloacelor necesare de îndeplinire a acestui plan;

- drumurile de șantier vor fi permanent întreținute prin nivelare şi stropire cu apa pentru a se reduce praful;

- se va evita amplasarea directă pe sol a materialelor de construcție sau a recipienților pentru combustibil.

* ***Protecţia solului şi subsolului:***

- Se va evita amplasarea directa pe sol a materialelor de construcție. Suprafețele destinate depozitarii de materiale de construcție, recipientelor golite şi a deșeurilor vor fi impermeabilizate in prealabil, fie prin utilizarea de folii de plastic, de containere sau de suprafețe betonate/asfaltate pre-existente.

- Se va asigura organizarea funcțională a incintelor organizatorilor de șantier, astfel încât desfășurarea activității sa se limiteze la spatiile proiectate, în funcție de specific (depozitare, spații manevra, etc.).

- Stratul de sol vegetal, coperta, va fi utilizată în totalitate în faza de închidere la acoperirea teraselor cu sol fertil, pentru a face posibila reinstalarea naturala a vegetației.

- Prin execuția lucrărilor de nivelare/terasare se va realiza o pantă a terenului cuprinsă între 2 – 3 grade, lucrare care va împiedica stagnarea/băltirea apei pluviale.

- Constructorul va aplica proceduri şi va asigura implementarea masurilor de protecție a solului împotriva eventualelor contaminări accidentale sau structurale.

* Reparațiile la utilajele şi vehiculele folosite, precum şi schimbul de ulei vor fi efectuate numai la unități service autorizate.
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor vor rezulta terasele pe care se vor planta butaci de viță de vie;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier:

- organizarea de șantier va fi realizată pe terenul beneficiarului,

- pentru asigurarea scurgerii apelor, suprafața organizării de șantier va avea panta generală de min. 1% spre S-E, spre gardul exterior

- se vor realiza șanțuri pentru facilitarea curgerii apelor

- se va asigura un perimetru delimitat pentru gararea utilajelor

- organizarea de șantier va cuprinde accesele, toaleta ecologică, containere deșeuri și tomberoane gunoi menajer, punct de prevenire și stingere incendiu

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va trece la plantarea viței de vie propriu zis;

- dezafectarea organizării de șantier va consta în retragerea utilajelor, ecologizarea terenului ocupat;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa G.N.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”